Din ir-riċetta hi mod ideali ta' kif tista' tuża l-pannettone jew il-pandoro li jifdallek wara li jkunu għaddew il-festi tal-Milied u tal-Ewwel tas-Sena. Jekk se tuża pandoro, żid daqs ponn imħallat ta' żbib, sultana u chocolate chips mat-taħlita. 200ml ħalib 75ml żejt 1⁄2 kuċċarina bikarbonat qoxra ta' lumija maħkuka Saħħan il-forn 180 0 C-190 0 C, gass numru 4-5. Idlek forma tal-kejk b'dijametru ta' 20ċm bi ftit marġerina u għaddiha ħafif bid-dqiq. L-aħjar li tuża forma bit-toqba fin-nofs. Għarbel id-dqiq u l-bikarbonat ġo skutella kbira. Żid iz-zokkor flimkien mal-ponn frott jekk iddeċidejt li żżidu. Farrak il-pannettone f'biċċiet żgħar ħafna, żidu mat-taħlita u ħawwad tajjeb. Ħabbat flimkien il-bajd, il-ħalib u ż-żejt ġo skutella oħra. Żid il-qoxra tal-lumija u ħaddem għal ftit ħin ieħor. Żid it-taħlita ta' dqiq u pannettone mat-taħlita tal-bajd. Ħawwad tajjeb sakemm it-taħlita tiġi lixxa. Imla l-forma tal-kejk b'din it-taħlita u llixxa l-wiċċ. Sajjar fil-forn għal 40-45 minuta. Bl-użu ta' skewer iċċekkja li l-kejk ikun inħema sew qabel toħorġu mill-forn. Dan il-kejk jiġi artab ħafna minħabba li fih iż-żejt. Għalhehkk hu importanti li tħallih fil-forma għal madwar 10 minuti qabel toħorġu minnha u tpoġġih fuq xibka tal-ħadid. Ferrex ftit icing sugar fil-wiċċ qabel isservih.